### 9.     Godkendelse af Beskæftigelsesplan 2021 for Kalundborg Kommune

**Åbent**

Sagsnr.: 326-2020-79178       J.nr.: 15.00.15           Dokumentnr.:
326-2020-356499

**Sagstype**

Beslutning.

**Resume og sagens baggrund**

Ifølge Lov om organisering og understøttelse af
beskæftigelsesindsatsen mv. skal Kommunalbestyrelsen hvert år senest 31.
december vedtage en beskæftigelsesplan for det kommende års
beskæftigelsesindsats med udgangspunkt i de vejledende beskæftigelsespolitiske
mål, der er udmeldt af beskæftigelsesministeren. Jobcentret fremlægger udkast
til Beskæftigelsesplan 2021 til godkendelse.

**Indstillinger**

Direktøren indstiller, at Beskæftigelsesplan 2021 godkendes.

**Behandling**

Direktionen, Økonomiudvalget, Kommunalbestyrelsen.

**Sagsfremstilling**

Den årlige beskæftigelsesplan
beskriver Kalundborg Kommunes indsats på beskæftigelsesområdet det pågældende
år. Planen udarbejdes indenfor rammerne af den 4-årige arbejdsmarkedspolitiske
strategi og afspejler samtidig de nationale mål, der hvert år udmeldes af
beskæftigelsesministeren.

Beskæftigelsesministeren har
udmeldt 5 mål for indsatsen i 2021. To af målene er nye, mens de tre sidste
videreføres fra 2020. Ministermålene i 2021 lyder:

1.    Alle ledige skal
have en værdig sagsbehandling

2.    Flere ledige
skal opkvalificeres

3.    Flere flygtninge
og familiesammenførte skal være selvforsørgende

4.    Flere personer
med handicap skal i beskæftigelse

5.    Virksomhederne
skal sikres den nødvendige og kvalificerede arbejdskraft.

På baggrund af ovenstående har
Jobcentret, inden for rammerne af den 4-årige arbejdsmarkedspolitiske strategi,
udarbejdet forslag til Beskæftigelsesplan 2021. Planen adresserer de nationale
beskæftigelsesmål under overskrifter, der samtidig relaterer til de
fokusområder, der er prioriteret i den arbejdsmarkedspolitiske strategi.

Beskæftigelsesplanen giver et
samlet overblik over rammerne for indsatsen, udfordringer på det lokale
arbejdsmarked, fokusområder i indsatsen i 2021 og Jobcentrets tiltag i den
sammenhæng. Som det sidste element i planen indgår budgettet for
beskæftigelsesindsatsen i 2021.

*Fokusområder i indsatsen i
2021*

Jobcentrets indsats og tilgang
til kerneopgaven ift. borgere og virksomheder tager grundlæggende afsæt i
Kalundborg Kommunes ledelses- og styringsgrundlag og den
arbejdsmarkedspolitiske strategi, som bygger på værdier, der understøtter en
værdig sagsbehandling af alle borgere. Heri ligger bl.a. de grundlæggende
principper om, at den enkelte borger skal være i centrum for valget af den
konkrete indsats, og at vi iværksætter dét, der giver mening frem for
standardløsninger.

Jobcentret anbefaler følgende
fokusområder for indsatserne i 2021:

Fokus i indsatsen for at flere
ledige opkvalificeres:

·
Skærpet opmærksomhed på anvendelse af uddannelsespuljerne

·
Øget brug af voksenlærlingeordningen og fokus på at udnytte de
udvidede muligheder i ordningen i 2021

·
Øget anvendelse af virksomhedsrettet indsats både som indgang og
træning til job og som motivation for efterfølgende uddannelse/opkvalificering.

Fokus i indsatsen for unge:

·
Hyppigere og tættere kontakt med alle unge, både under og mellem
deltagelse i aktive tilbud

·
En differentieret og intensiv indsats med afsæt i den enkeltes
ressourcer og med fokus på progression mod uddannelse og job

·
Øget indsats for fastholdelse af unge, der er påbegyndt
uddannelse og job, herunder styrket samarbejde med uddannelsesinstitutionerne

·
Fortsat fokus på udvikling af den kommunale ungeindsats (KUI) og
det tværgående samarbejde med øvrige fagcentre.

Fokus i indsatsen for udsatte
borgere – herunder syge og borgere med handicap:

·
Mindske risikoen for, at sygemeldte borgere udstødes fra
arbejdsmarkedet

·
En individuel og helhedsorienteret indsats med sigte på, at
borgeren opnår helt eller delvist fodfæste på arbejdsmarkedet i form af
ordinære timer

·
Øget fokus på tværfaglig indsats for udsatte borgere, som har
tilknytning til to eller flere fagcentre, med henblik på en mere koordineret
indsats

·
Flere personer med handicap skal i beskæftigelse. Jobcentret vil
arbejde for at hjælpe flere personer med handicap (fysisk eller psykisk) til at
opnå og fastholde en tilknytning til arbejdsmarkedet.

Fokus i indsatsen for flygtninge
og familiesammenførte:

·
Fortsættelse af den aktive og virksomhedsrettede indsats med
fokus på styrkelse af både de sproglige og faglige kompetencer

·
Fortsat fokus på, at flere gennemfører en kompetencegivende
uddannelse/ungdomsuddannelse, der kan bane vejen til selvforsørgelse

·
Fortsat rådgivning om og støtte til repatriering for de borgere,
der har mod på/ønske om at vende tilbage til deres hjemland.

Fokus i den virksomhedsrettede
indsats:

·
At yde en professionel rekrutterings- og opkvalificeringsindsats

·
At øge den virksomhedsrettede indsats for alle Jobcentrets
målgrupper, herunder øge antallet af borgere med ordinære timer og borgere
ansat i småjobs

·
Iværksættelse af forløb med opkvalificering af ledige målrettet
virksomhedernes behov samt målrettet arbejde med brancheskift

·
At øge virksomhedernes kendskab til Jobcentrets service og
indsatser.

Udkast til Beskæftigelsesplan 2021 er vedlagt som bilag.

**Økonomiske konsekvenser**

Udgifter til beskæftigelsesindsatsen og offentlig
forsørgelse afholdes indenfor rammen af budget for beskæftigelsesområdet i 2021
vedtaget af Kommunalbestyrelsen.

**Direktionens møde den 30.
november 2020:**

Anbefales med den tilføjelse, at der under "indsats
for unge" tilføjes at der skal være fokus på at styrke indsatsen omkring
samarbejde med virksomhederne med henblik på at understøtte uddannelsesområdet.

**Økonomiudvalgets møde den 9.
december 2020:**

Direktionens indstilling anbefales med nogle få
redaktionelle ændringer, som indarbejdes forud for kommunalbestyrelsens
behandling.

Nikolai Clausen (Ø) tog forbehold.

**Administrationens tilføjelse den 10. december 2020:**

Justeret udkast til Beskæftigelsesplan 2021 er vedlagt som
bilag.

**Bilag**

|  |  |
| --- | --- |
| Justeret udkast til Beskæftigelsesplan 2021 | 326-2020-356447 |